**ประชาสัมพันธ์**

 **การจัดเก็บภาษี ประจำปี ๒๕๕๙ ขององค์การบริหารส่วนตำบลมะเกลือเก่า**

ให้ผู้ที่มีทรัพย์สิน ประเภท ที่ดิน โรงเรือน และป้าย ติดต่อยื่นแบบ และชำระภาษี

ได้ที่ ฝ่ายจัดเก็บรายได้ ส่วนการคลัง องค์การบริหารส่วนตำบลมะเกลือเก่า ได้ตามวันและเวลาดังนี้

๑. **ภาษีโรงเรือนและที่ดิน** ผู้ที่ประกอบการค้า เลี้ยงสัตว์ ประกอบการพาณิชย์ หรือมี

ทรัพย์สินที่เข้าข่ายต้องชำระภาษีโรงเรือนและที่ดิน ติดต่อยื่นแบบชำระภาษีได้ ตั้งแต่เดือนมกราคม ถึงเดือนกุมภาพันธ์ ๒๕๕๙ ในวันและเวลาราชการ หากเกินกำหนดต้องเสียค่าปรับตามกฎหมาย

**๒. ภาษีบำรุงท้องที่** ผู้ที่เป็นเจ้าของที่ดิน ติดต่อชำระภาษีบำรุงท้องที่ ได้ตั้งแต่เดือน

มกราคม ถึงเดือนเมษายน ๒๕๕๙ ในวันและเวลาราชการ หากเกินกำหนดต้องเสียเบี้ยปรับในอัตรา

ร้อยละ ๒ ต่อเดือนของค่าภาษี

**๓. ภาษีบำรุงท้องที่** ผู้ที่ยังไม่ยื่นแบบแสดงรายการเพื่อชำระภาษี (ปี ๒๕๕๗ – ๒๕๖๐)

ให้นำหลักฐานเอกสารแสดงกรรมสิทธิ์ในที่ดิน สำเนาบัตรประจำตัวประชาชน และสำเนาทะเบียนบ้าน อย่างละ ๑ ฉบับ กรณีให้ผู้อื่นมาดำเนินการแทน ใช้หนังสือมอบอำนาจแนบด้วย โดยสามารถติดต่อ ยื่นแบบได้ที่ ฝ่ายจัดเก็บรายได้ กองคลัง องค์การบริหารส่วนตำบลมะเกลือเก่า ภายในเดือน มกราคม ๒๕๕๙

**๔. ภาษีป้าย** ให้เจ้าของป้ายหรือผู้ครอบครองป้าย ติดต่อยื่นแบบชำระภาษีได้ตั้งแต่

เดือนมกราคม ถึงเดือนมีนาคม ๒๕๕๙ ในวันและเวลาราชการ หากเกินกำหนดเวลาต้องเสียเบี้ยปรับ ในอัตราร้อยละ ๑๐ ของค่าภาษี และร้อยละ ๒ ต่อเดือน ของค่าภาษี

**๕. ใบอนุญาตประกอบกิจการที่เป็นอันตรายแก่สุขภาพ**ขอใบอนุญาตภายใน๓๐ วัน

นับแต่วันที่ประกอบกิจการ และกรณีขอต่ออายุใบอนุญาต ให้ยื่นขอต่ออายุใบอนุญาตก่อน ๓๐ วัน ที่ใบอนุญาตเดิมจะหมดอายุ

**เพื่อความสะดวกรวดเร็วกรุณานำใบเสร็จรับเงินปี ๒๕๕๘ มาติดต่อด้วยทุกครั้ง**

**หมายเหตุ ในการชำระภาษีประจำปี ๒๕๕๙ ทุกประเภท โปรดนำบัตรประจำตัวประชาชน ของเจ้าของทรัพย์สิน และของผู้มาติดต่อ มาด้วย**

 **ติดต่อสอบถามรายละเอียดได้ที่ ฝ่ายจัดเก็บรายได้ กองคลัง องค์การบริหารส่วนตำบลมะเกลือเก่า เลขที่ ๔๓๔ หมู่ ๑ ต.มะเกลือเก่า อ.สูงเนิน จ.นครราชสีมา**

**โทร/โทรสาร ๐-๔๔๓๖-๙๙๒๘**

\*\*\*\*\*\*\*\*\*\*\*\*\*\*\*\*\*\*\*\*\*